

**REPUBLIKA HRVATSKA**

MEĐIMURSKA ŽUPANIJA



OPĆINA DEKANOVEC

**OPĆINSKO VIJEĆE**

F. Andrašeca 41

**IZVOD IZ ZAPISNIKA**

**s 1. konstituirajuće sjednice Općinskog vijeća Općine Dekanovec**

**održane 12. lipnja 2025. u općinskoj vijećnici Općine Dekanovec,**

**Dekanovec, F. Andrašeca 41, s početkom u 10:00 sati**

Temeljem članka 87. Zakona o lokalnim izborima („Narodne novine“ br. 144/12, 121/16, 98/19, 42/20, 144/20 i 37/21), članka 2. Poslovnika Općinskog vijeća Općine Dekanovec (6/13, 9/18, 10/20 i 6/21 ) i Odluke Ministarstva pravosuđa i uprave, KLASA:024-04/25-01/10, URBROJ:514-07-02/01-25-01 od 19.svibnja 2025., sjednicu je s Pozivom, KLASA:024-01/25-01/03, URBROJ:2109-20-01-25-1 od 4. lipnja 2025. sazvao pročelnik Općine Dekanovec, Dino Jambrović.

Sjednica započinje intoniranjem himne Republike Hrvatske.

Sjednicu otvara pročelnik ovlašten za sazivanje Konstituirajuće sjednice Općinskog vijeća Općine Dekanovec, Dino Jambrović, koji je i predsjedavajući te na početku pozdravlja novoizabrane vijećnike, načelnika Općine Dekanovec, novinare i ostale prisutne. Novoizabranim vijećnicima i načelniku čestitao je na izbornim rezultatima te im je zaželio puno uspjeha u radu u novom četverogodišnjem mandatu.

Predsjedavajući Dino Jambrović pročitao je konačne rezultate izbora za članove Općinskog vijeća Općine Dekanovec kako bi se mogao utvrditi kvorum. Konstatira da su prema potpisnoj listi nazočni izabrani vijećnici:

Ivan Hajdarović (izabran za načelnika pa mu mandat u predstavničkom tijelu miruje po sili zakona), a zamjenjuje ga vijećnica Melani Baumgartner, Mišela Božić, Vladimir Hajdarović, Ana Jankaš, Josip Kontrec i Snježana Sabolek. Monika Magdalenić bila je odsutna zbog bolesti.

Predsjedavajući Dino Jambrović konstatira da je na sjednici Općinskog vijeća prisutno 6 vijećnika, vijeće ima kvorum i mogu se donositi pravovaljane Odluke.

Utvrđuje se slijedeći

**D N E V N I R E D**

1. Izbor Mandatnog povjerenstva
2. Izvješće Mandatnog povjerenstva i verifikacija mandata

* utvrđivanje člana Općinskog vijeća koji će predsjedavati sjednicom do izbora predsjednika
* svečana prisega članova Općinskog vijeća

1. Izbor Odbora za izbor i imenovanja
2. Izbor predsjednika i potpredsjednika Općinskog vijeća.

„ZA“ je glasovalo 6 vijećnika, „PROTIV“ je glasovalo 0 vijećnika, „SUZDRŽAN“ 0 vijećnika, pa predsjedavajući konstatira da je dnevni red izglasan jednoglasno.

**TOČKA 1.**

**IZBOR MANDATNOG POVJERENSTVA**

Predsjedavajući Dino Jambrović napomenuo je da se prema odredbi članka 8. Poslovnika Općinskog vijeća Općine Dekanovec, Mandatno povjerenstvo bira na konstituirajućoj sjednici na prijedlog predsjedavajućeg ili najmanje 1/3 članova Općinskog vijeća. Na osnovu dostavljenog prijedloga vijećnika Hrvatske demokratske zajednice, koju su potpisali vijećnici: Mišela Božić, Vladimir Hajdarović, Monika Magdalenić, Ana Jankaš i Melani Baumgartner, za članove Mandatnog povjerenstva predlažu se:

1. Melani Baumgartner, za predsjednicu
2. Vladimir Hajdarović, za člana
3. Ana Jankaš, za člana

Predsjedavajući konstatira da nema drugih prijedloga te daje na glasovanje prijedlog da se u Mandatno povjerenstvo izaberu:

1. Melani Baumgartner, za predsjednicu
2. Vladimir Hajdarović, za člana
3. Ana Jankaš, za člana

„ZA“ je glasovalo 6 vijećnika, „PROTIV“ je glasovalo 0 vijećnika, „SUZDRŽAN“ je glasovalo 0 vijećnika, pa predsjedavajući konstatira da je Mandatno povjerenstvo izabrano većinom glasova.

**TOČKA 2.**

**IZVJEŠĆE MANDATNOG POVJERENSTVA I VERIFIKACIJA MANDATA**

* **utvrđivanje člana Općinskog vijeća koji će predsjedavati sjednicom do izbora predsjednika**
* **svečana prisega članova Općinskog vijeća**

Predsjedavajući Dino Jambrović poziva predsjednicu Mandatnog povjerenstva da podnese izvješće o provedenim izborima za članove Općinskog vijeća Općine Dekanovec održanih 18.05.2025.godine.

Predsjednica Mandatnog povjerenstva Melani Baumgartner, izvijestila je da su izbori za članove Općinskog vijeća provedeni su u skladu sa Zakonom o lokalnim izborima („Narodne novine“, br. 144/12, 121/16, 98/19, 42/20, 144/20 i 37/21).

Mandatno povjerenstvo Općinskog vijeća Općine Dekanovec na konstituirajućoj sjednici Općinskog vijeća Općine Dekanovec održanoj dana 12.06.2025. godine razmotrilo je Konačne rezultate izbora članova Općinskog vijeća Općine Dekanovec (KLASA: 012-01/25-01/13, URBROJ: 2109-20-05-25-1 od 21.05.2025. godine) te konačne rezultate za izbor općinskog načelnika Općine Dekanovec (KLASA: 012-01/25-01/12, URBROJ: 2109-20-05-25-1 od 21.05.2025. godine) koje je utvrdilo Općinsko izborno povjerenstvo Općine Dekanovec te je ustanovilo da:

1. je na temelju članka 94. Zakona o lokalnim izborima za Općinskog načelnika Općine Dekanovec izabran **IVAN HAJDAROVIĆ osvojivši 255 glasova** dok je drugi kandidat Josip Kontrec osvojio 122 glasa;
2. su za članove Općinskog vijeća Općine Dekanovec izabrani:
3. Od ukupno 635 birača upisanih u popis birača, glasovanju je pristupilo 385 birača, odnosno 60,63%, od čega je prema glasačkim listićima glasovalo 385 birača, odnosno 60,63 %. Važećih listića bilo je 376, odnosno 97,66 %. Nevažećih je bilo 9 listića, odnosno 2,34 %.
4. Pojedine kandidacijske liste dobile su sljedeći broj glasova:
5. Hrvatska demokratska zajednica – HDZ (nositelj liste Ivan Hajdarović) – 239 glasova / 63,56 %
6. Nezavisna platforma sjevera – NPS

Socijaldemokratska partija Hrvatske – SDP (nositelj liste Josip Kontrec – 137 glasa / 36,43 %

1. Kandidacijske liste koje su dobile najmanje 5% važećih glasova birača i koje na osnovi članka 84. stavka 1. Zakona sudjeluju u diobi mjesta u Općinskom vijeću Općine Dekanovec su:
2. **Hrvatska demokratska zajednica – HDZ** (nositelj liste Ivan Hajdarović)
3. **Nezavisna platforma sjevera – NPS**

**Socijaldemokratska partija Hrvatske – SDP** (nositelj liste Josip Kontrec)

Mandatno povjerenstvo utvrđuje da je Ivan Hajdarović, koji je izabran za općinskog načelnika Općine Dekanovec, ujedno izabran za člana Općinskog vijeća, što prema članku 89. stavku 1. predstavlja nespojivu dužnost. Stoga se sukladno članku 90. stavku 4. Zakona o lokalnim izborima utvrđuje da općinskom načelniku mandat u predstavničkom tijelu miruje po sili zakona. Sukladno članku 81. stavku 4. Zakona o lokalnim izborima člana predstavničkog tijela izabranog na kandidacijskoj listi Hrvatske demokratske zajednice - HDZ zamjenjuje prvi sljedeći neizabrani kandidat s liste. Stoga Mandatno povjerenstvo utvrđuje da Ivana Hajdarovića u Općinskom vijeću Općine Dekanovec zamjenjuje: **MELANI BAUMGARTNER**, Prvomajska 18, Dekanovec.

2. lipnja 2025. godine u Jedinstvenom upravnom odjelu Općine Dekanovec zaprimljena je i obavijest o zamjeni vijećnika Općinskog vijeća Općine Dekanovec i to zbog nespojive dužnosti načelnika Općine Dekanovec i vijećnika Općinskog vijeća te je umjesto Ivana Hajdarovića (izabranog sa kandidacijske liste Hrvatske demokratske zajednice – HDZ) izabrana Melani Baumgartner iz Dekanovca, Prvomajska 18 (izabrana sa kandidacijske liste Hrvatske demokratske zajednice – HDZ) koja će nadalje obnašati dužnost vijećnika Općinskog vijeća Općine Dekanovec.

**Za vijećnike Općinskog vijeća Općine Dekanovec izabrani su:**

1. **S liste Hrvatske demokratske zajednice (HDZ):**
2. Ivan Hajdarović (mandat miruje po sili zakona – zamjena Melani Baumgartner)
3. Mišela Božić
4. Vladimir Hajdarović
5. Monika Magdalenić
6. Ana Jankaš
7. **S liste Nezavisne platforme sjevera – (NPS) i Socijaldemokratske partije Hrvatske – (SDP)**
8. Josip Kontrec
9. Snježana Sabolek

Nakon ovako utvrđenog konačnog sastava Općinskog vijeća Općine Dekanovec Mandatno povjerenstvo utvrđuje prvog izabranog člana s kandidacijske liste koja je dobila najviše glasova:

1. Mišela Božić (Hrvatska demokratska zajednica - HDZ, nositelj Ivan Hajdarović)

Ista će, sukladno članku 87. stavku 4. Zakona o lokalnim izborima, predsjedati konstituirajućoj sjednici do izbora predsjednika Općinskog vijeća Općine Dekanovec.

Predsjedavajuća je konstatirala da se o izvješću Mandatnog povjerenstva ne glasa te poziva Mišelu Božić da nastavi voditi sjednicom do izbora predsjednika Općinskog vijeća.

Mišela Božić zahvalila se predsjedavajućem Dini Jambroviću te je pozdravila nazočne.

Prešlo se na davanje svečane prisege članova Općinskog vijeća.

Mišela Božić pročitala je tekst svečane prisege utvrđen Poslovnikom Općinskog vijeća, a po prozivci, svaki vijećnik je ustao i riječju „prisežem“ prihvatio prava i obveze koje proizlaze iz Statuta Općine Dekanovec te potpisao tekst prisege.

Mišela Božić utvrdila je da je na taj način obavljena prisega šestero vijećnika čime su oni postali punopravni članovi Općinskog vijeća Općine Dekanovec.

**TOČKA 3.**

**IZBOR ODBORA ZA IZBORA I IMENOVANJA**

Mišela Božić napomenula je da se prema odredbi članka 9. Poslovnika Općinskog vijeća Općine Dekanovec, Odbor za izbor i imenovanja bira na konstituirajućoj sjednici na prijedlog predsjedavajućeg ili najmanje 1/3 članova Općinskog vijeća. Na osnovu dostavljenog prijedloga vijećnika Hrvatske demokratske zajednice, koju su potpisali vijećnici: Mišela Božić, Vladimir Hajdarović, Monika Magdalenić, Ana Jankaš i Melani Baumgartner, za članove Odbora za izbor i imenovanja predlažu se:

* 1. Ana Jankaš, za predsjednicu
  2. Mišela Božić, za člana
  3. Vladimir Hajdarović, za člana

Mišela Božić konstatira da nema drugih prijedloga te daje na glasovanje prijedlog da se u Odbor za izbor i imenovanja izaberu:

1. Ana Jankaš, za predsjednicu

2. Mišela Božić, za člana

3. Vladimir Hajdarović, za člana

„ZA“ je glasovalo 5 vijećnika, „PROTIV“ je glasovalo 0 vijećnika, „SUZDRŽAN“ je glasovao 1 vijećnik, pa predsjedavajuća konstatira da je Odbor za izbor i imenovanja izabran većinom glasova.

**TOČKA 4.**

**IZBOR PREDSJEDNIKA I POTPREDSJEDNIKA OPĆINSKOG VIJEĆA**

Mišela Božić konstatira da Općinsko vijeće Općine Dekanovec prema članku 16. Poslovnika Općinskog vijeća ima predsjednika i potpredsjednika koji se biraju iz redova vijećnika većinom glasova svih članova Općinskog vijeća, posebno za svakog kandidata. Predsjednik i potpredsjednik biraju se tajnim glasovanjem, ali se shodno članku 16. Poslovnika može odlučiti da se predsjednik i potpredsjednik Općinskog vijeća biraju javnim glasovanjem.

Prijedlog za javno glasovanje može podnijeti 1/3 članova Općinskog vijeća. Shodno dostavljenom prijedlogu vijećnika Hrvatske demokratske zajednice, koju su potpisali vijećnici: Mišela Božić, Vladimir Hajdarović, Monika Magdalenić, Ana Jankaš i Melani Baumgartner, za javno glasovanje za predsjednika i potpredsjednika Općinskog vijeća, prijedlog javnog glasovanja daje se na glasovanje:

„ZA“ je glasovalo 6 vijećnika, „PROTIV“ je glasovalo 0 vijećnika, „SUZDRŽAN“ je glasovalo 0 vijećnika, pa predsjedavajuća konstatira da je prijedlog javnog glasovanja za predsjednika i potpredsjednika Općinskog vijeća Općine Dekanovec izabran većinom glasova.

Mišela Božić konstatira da je na osnovu dostavljenog prijedloga vijećnika Hrvatske demokratske zajednice, koju su potpisali vijećnici: Mišela Božić, Vladimir Hajdarović, Monika Magdalenić, Ana Jankaš i Melani Baumgartner, prijedlog da se za predsjednika Općinskog vijeća Općine Dekanovec izabere MIŠELA BOŽIĆ.

Mišela Božić konstatira da nije bilo drugih prijedloga te je dala prijedlog da se za predsjednika Općinskog vijeća Općine Dekanovec izabere Mišela Božić, na glasovanje.

„ZA“ je glasovalo 6 vijećnika, „PROTIV“ je glasovalo 0 vijećnika, „SUZDRŽAN“ je glasovalo 0 vijećnika, pa predsjedavajuća konstatira da je predsjednik Općinskog vijeća Općine Dekanovec izabran većinom glasova.

Izborom predsjednice Općinskog vijeća Općine Dekanovec konstituirano je Općinsko vijeće Općine Dekanovec.

Mišela Božić kao predsjednica Općinskog vijeća nastavila je daljnje vođenje sjednice Općinskog vijeća Općine Dekanovec. Zahvalila se na izboru i ukazanom povjerenju, posebice se zahvalila načelniku Ivanu Hajdaroviću na ukazanom povjerenju te se u kratkom osvrtu predstavila vijećnicima i ostalim prisutnima. Nastavlja sa vođenjem sjednice te konstatira da je dostavljeni prijedlog vijećnika Hrvatske demokratske zajednice, koju su potpisali vijećnici: Mišela Božić, Vladimir Hajdarović, Monika Magdalenić, Ana Jankaš i Melani Baumgartner, prijedlog da se za potpredsjednika Općinskog vijeća Općine Dekanovec izabere Ana Jankaš.

Predsjednica Općinskog vijeća Općine Dekanovec Mišela Božić konstatira da nije bilo drugih prijedloga te je dala prijedlog da se za potpredsjednika Općinskog vijeća Općine Dekanovec izabere Ana Jankaš.

„ZA“ je glasovalo 5 vijećnika, „PROTIV“ je glasovalo 0 vijećnika, „SUZDRŽAN“ je glasovalo 1 vijećnik, pa predsjedavajuća konstatira da je potpredsjednik Općinskog vijeća Općine Dekanovec izabran većinom glasova.

Predsjednica Općinskog vijeća Općine Dekanovec Mišela Božić konstatira da je izborom predsjednika i potpredsjednika Općinskog vijeća iscrpljen usvojeni dnevni red.

Predsjednica Općinskog vijeća, na kraju sjednice obavijestila je vijećnike da je načelnik Općine Dekanovec donio Odluku o imenovanju privremenog zamjenika načelnika Općine Dekanovec, a to je gosp. Vladimir Hajdarović.

Na kraju konstituirajuće sjednice prisutnima se obratio načelnik Općine Dekanovec Ivan Hajdarović te svim vijećnicima čestitao na položenoj prisezi.

Predsjednica Općinskog vijeća zaključuje sjednicu Općinskog vijeća u 10:18 sati.

PREDSJEDAVAJUĆI

Dino Jambrović

PREDSJEDAVAJUĆA

Mišela Božić

PREDSJEDNICA OPĆINSKOG VIJEĆA

OPĆINE DEKANOVEC

Mišela Božić

Zapisničar:

Marija Marković